Yōko Ogawa

japoniar idazlea da. Japonieraz idazten du eta literatur sari ugari irabazi ditu. Yōko Ogawaren lanik ezagunenak The Housekeeper and the Professor, The Diving Pool eta Hotel Iris dira.

 Biografia 
Yōko Ogawa Japonia hegoaldeko Okayama hirian jaio zen eta Tokioko Waseda Unibertsitatean egin zituen ikasketak. 1988an hasi zen lanak argitaratzen. Lehenengo eleberria The Breaking of the Butterfly izan zen ta Kaien Literatur Saria irabazi zuen.

2003an The Housekeeper and the Professor atera zuen. Irakasle matematikari bat da protagonista, istripu baten ondorioz 80 minutuko memoria baino ez duena. Matematika eta beisbola dira gai nagusiak eta 2006an The Professor's Beloved Equation izeneko filmea atera zen eleberrian oinarrituta. Aurrez 2005ean L'Annulaire film frantsesa egin zen Ogawaren Kusuriyubi no hyōhon eleberrian inarrituta.

Kenzaburō Ōek zera esan du: "Yoko Ogawa giza psikologiaren elementurik sotilenak adierazteko gai da prosa sotil baina sarkor batean".

 Sariak 
 1988: Kaien Literary Saria - The Breaking of the Butterfly
 1990: Akutagawa Saria - Pregnancy Diary (Haurdunaldi oharrak)
 2004: Yomiuri Saria - The Housekeeper and the Professor
 2004: Izumi Kyōka Saria - Burafuman no maisō
 2006: Tanizaki Saria - Mina's Matchbox
 2008: Shirley Jackson Saria - The Diving Pool
 2014: Independent Foreign Fiction Saria - Revenge: Eleven Dark Tales
 2020: American Book Award - The Memory Police
 2021: Medal with Purple Ribbon
 2022: Royal Society of Literature, Nazioarteko idazlea

 Lan hautatuak 
 The Diving Pool (Daibingu puru, ダイヴィング・プール, 1990)
 Pregnancy Diary (Ninshin karendā, 妊娠 カレンダー, 1990)
 The Memory Police (Hisoyaka na kesshō, 密やかな結晶, 1994)
 Hotel Iris (Hoteru Airisu, ホテル・アイリス, 1996)
 The Housekeeper and the Professor (Hakase no ai shita sūshiki, 博士の愛した数式, 2003)
 Mina's Matchbox (Mīna no kōshin, ミーナの行進, 2006)

 Euskaratua 

 2025ean, Igela argitaletxeak Ninshin Karendā (1990) nobela argitaratu zuen Haurdunaldi oharrak izenburupean, Iker Alvarezek itzulita. Eleberrian, bi ahizpa dira protagonista: ahizpa zaharrena haurdun dago, eta gazteenak haren haurdunaldia kontatzen du ohar bidez. Argitaratutako urtean, Japoniako sari nagusia, Akutagawa saria, irabazi zuen idazleak liburu honengatik.

 Erreferentziak 

 Kanpo estekak 

 "Haurdunaldi oharrak" liburuaren kritika, Berria, 2026-02-08

Kategoria:Japoniako idazleak
Kategoria:Japonierazko idazleak
Kategoria:Emakume idazleak